สวัสดีคับคุณ คือผมมีอาการอัณฑะบวมใหญ่ข้างซ้าย เป็นมาได้ประมาณวันหรือสองวันเเล้วคับ และเวลาเดินจะปวด แต่เวลานอนจะไม่ค่อยปวด ผมอยากรู้ว่าอาการแบบนี้มันคืออะไรหรอคับคุณ
สวัสดีค่ะ อาการอัณฑะบวมข้างซ้าย อาจจะเกิดจาก-ไส้เลื่อนบริเวณขาหนีบ อาจพบมีก้อนบวมที่อัณฑะข้างใดข้างหนึ่ง จะคลำได้ชัดขึ้นเวลายืน นั่ง หรือไอ และยุบหายเวลานอนราบ โดยไม่มีอาการเจ็บปวด ก้อนคลำดูมีลักษณะนุ่ม ไม่เจ็บ อาจดันเข้าออกจากในช่องท้องได้-อัณฑะบิดตัว จะมีอาการปวดอัณฑะข้างใดข้างหนึ่งอย่างรุนแรง และเกิดขึ้นแบบเฉียบพลันภายในไม่กี่ชั่วโมง บางรายอาจมีอาการปวดท้องน้อย หรือคลื่นไส้อาเจียนร่วมด้วย-อัณฑะอักเสบ พบได้ในคนที่เป็นโรคคางทูม แล้วเชื้อแพร่กระจายตามกระแสเลือดไปที่อัณฑะ หรือเกิดจากเป็นหนองในแล้วเชื้อลุกลามมาที่อัณฑะ-ท่อนำน้ำเชื้ออักเสบ อัณฑะจะบวมและค่อยๆ ปวดมากขึ้น มีปวดเวลาปัสสาวะร่วมด้วย-ถุงน้ำในอัณฑะ พบเป็นก้อนนุ่มที่ถุงอัณฑะข้างใดข้างหนึ่ง โดยไม่ยุบหายไม่ว่าอยู่ในท่าใด มักไม่มีอาการเจ็บปวด-ก้อนเนื้องอกและมะเร็งอัณฑะ มีอาการเป็นก้อนแข็งที่อัณฑะข้างหนึ่ง อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็วการดูแลตัวเองเบื้องต้น ไม่ใส่กางเกงที่รัดจนเกินไป งดการมีเพศสัมพันธ์หรือกิจกรรมทางเพศทุกชนิดไปก่อนแนะนำพบแพทย์เพื่อตรวจร่างกายให้ได้การวินิจฉัยที่แน่นอน และหากปวด บวมบริเวณอัณฑะมาก มีไข้ ควรรีบไปตรวจค่ะ